জোনাকি রোডের বাসিন্দা ভাস্কর বলেন, জোনাকি রোড, মামা স্টোরের গলি, আল-মদিনা রোড, পুকুরপাড়, তাজুলের গলিগুলোর অবস্থা খুব খারাপ। ১৫২ নাম্বার হতে চাইনিজ রেস্টুরেন্ট পর্যন্ত আন্ডার পাইপলাইপ বসানো এবং রাস্তা উঁচু করা দরকার। ডিসিসির ইন্সপেক্টর খলিল এবং ইঞ্জিনিয়ারসহ ওয়ার্ড কাউন্সিলরের মাধ্যমে সমস্যার কথা প্রতিদিন ঢাকা সিটি করপোরেশনকে  অবহিত করা হলেও কোনো কাজ হচ্ছে না। দক্ষিণ বিশিল, জনতা হাউজিং, শাহআলীবাগ, আনসার ক্যাম্প, টোলারবাগ, করল্লাপাড়া, প্রিন্সবাজার ও চক্ষু হাসপাতালের রাস্তা গত তত্ত্বাবধায়ক সরকারের আমলে সংস্কার করা হয়েছিল। এরপর আর কোনো কাজ হয়নি।